|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
| Se mottakerliste nederst i dokumentet | |  | | | |
|  | | | |
| Vår saksbehandler | Vår dato | | Vår referanse |  | | |
| Harald Velsand/Astrid Solberg | 23.10.2018 | | 16/00559-71 | | | |
| +47 48 02 38 76 | Deres dato | | Deres referanse |  | | |
|  |  | |  | | | |
| Høring - organisasjonsutvalgets rapport | | | | |

Regionreformen, med omorganisering av fylkene i Norge går videre. Det ble inngått en avtale mellom regjeringspartiene H, FrP og V og KrF om gjennomføring av reformen i september 2018. Blir denne avtalen opprettholdt, betyr det at fylkessammenslåing slik Stortinget vedtok sommeren 2017, skal være gjennomført til 1. januar 2020.

Det er nå lagt fram forslag i Stortinget om å stoppe sammenslåing av Troms og Finnmark, og å vurdere Viken på nytt, samt ytterligere reversering av reformen. Det er uklart om disse forslagene får flertall. KrFs prosess med hensyn til videre politisk veivalg kan eventuelt føre til regjeringsskifte. Dette kan også påvirke regionreformens framtid.

Tross mange betenkeligheter med regionreformen og bekymring for økt sentralisering, er prosessen med tilpasning av Bondelagets fylkeslag til ny struktur i gang. Dette skjer gjennom diskusjoner i styret, arbeid i Organisasjonsutvalget oppnevnt av styret og en grundig prosess i lokal- og fylkeslaga. Det vises til innspillsrunde vinteren 2018 og orienteringer og foreløpige diskusjoner på representantskapsmøtene og lederkonferansen.

Prosessen videre har disse elementene:

* Høring i fylkeslaga med basis i foreløpig rapport. Fylkeslaga oppfordres til å sende organisasjonsutvalgets forslag ut til lokallaga. Høringsfrist 20. desember.
* Organisasjonsutvalget legger fram endelig rapport på basis av høringsrunden

den 1. februar. Styret orienteres.

* Rapporten med forslag behandles i fylkesårsmøtene. Representantskapet i mars drøfter saken.
* Styret i Norges Bondelag innstiller overfor årsmøtet i Norges Bondelag

den 25. april

* Årsmøtet behandler forslagene og lovendringer den 6. juni 2019

Det tas høyde for alternative tidsløyper dersom den politiske prosessen får et annet utfall.

Rapport klar

Organisasjonsutvalgets foreløpige rapport er nå klar, og er grunnlag for høring i organisasjonen.

Konklusjonene og forslagene i utvalgsrapporten er samlet i et sammendragskapittel. I rapporten er det gjort beskrivelser og drøftinger av sentrale arbeidsområder og vurdert fordeler og ulemper ved ulike løsninger for det politiske arbeidet, for medlemsoppfølgingen og for demokratifunksjonen.

Organisering av fylkeslagas administrasjon og ansatte blir håndtert av generalsekretæren og gjennom drøftinger med de ansattes organisasjoner. De økonomiske konsekvensene av omorganiseringen har ikke vært en del av utvalgets mandat.

Høring – tema for diskusjon

1. Rapportens hovedkonklusjon er Norges Bondelag bør følge nye fylkesinndeling ved valg av organisasjonsmodell. Dette ivaretar det næringspolitiske arbeidet best. Større fylkeslag vil gi mer krevende medlems- og organisasjonsarbeid. Likevel vektlegges det næringspolitiske arbeidet tyngre.
2. Det bør være ett fylkesstyre for hvert fylke
3. Antall styremedlemmer i de sammenslåtte fylkene må kunne utvides for å ivareta både næringspolitisk og organisatorisk arbeid. Utvalget ber fylkeslaga vurdere hvordan man kan sikre rekruttering av tillitsvalgte bønder i de nye fylkeslaga.
4. Bør det være fleksibilitet for lokallagenes representasjon på fylkeslagas årsmøter? Det presenteres to alternativer, med henholdsvis dagens løsning med 1/100 medlemmer, eller en fleksibel løsning i intervallet 1/50 til 1/200.
5. Tillitsvalgte organ for øvrig bør endres så lite som mulig. Dette sikrer balansen best mellom styret, fylker og samvirkeorganisasjoner. For representantskapets sammensetning presenteres to alternativer, med henholdsvis dagens sammensetning (18) eller to fra hvert fylkeslag (20) som alternativer.
6. Nye fylkesstyrer i de sammenslåtte fylkene bør hovedsakelig velges på årsmøter våren 2020, men med anledning til ekstraordinære fylkesårsmøter høsten 2019.

**Fylkeslaga bes gi synspunkter på disse konklusjonene, samt øvrige forhold i konklusjonskapitlet. Andre forhold som er drøftet i rapporten, eller som fylkeslaga mener er vesentlige, er sjølsagt fylkeslaga velkommen til å ta opp.**

**Høringsfrist er 20. desember 2018.**

Fylkeslaga avgjør sjøl hvordan de vil behandle rapporten. Av hensyn til lokallagenes muligheter til å drøfte saken, anbefaler vi at saken tas opp på ledermøtene i høst.

Med vennlig hilsen

*Elektronisk godkjent, uten underskrift*

|  |  |  |  |
| --- | --- | --- | --- |
| Einar Frogner  utvalgsleder | | Astrid Solberg  organisasjonssjef | |
|  | |  | |

|  |  |  |  |
| --- | --- | --- | --- |
| Mottaker | Kontaktperson | Adresse | Post |
| Hordaland Bondelag (intern) | Lars Peter Taule | Kokstadflaten 36 | 5257 KOKSTAD |
| Akershus Bondelag (intern) | Vidar Kapelrud | Hvamsvegen 696 | 2165 Hvam |
| Østfold Bondelag (intern) | Mina Mjærum Johansen | Løkenveien 4 | 1811 ASKIM |
| Hedmark Bondelag (intern) | Guro Breck | Høyvangveien 40 | 2322 RIDABU |
| Oppland Bondelag (intern) | Ola Råbøl | Kirkegata 70 | 2609 LILLEHAMMER |
| Buskerud Bondelag (intern) | Wenche Redzepi | Kartverksveien 7 | 3511 HØNEFOSS |
| Vestfold Bondelag (intern) | Elin Røed | Gjennestadtunet hus 85 | 3160 STOKKE |
| Telemark Bondelag (intern) | Jan Thorsen | Landbrukets hus, Bøvegen 271 | 3810 GVARV |
| Agder fylkeskontor (intern) | Finn Aasheim | Postboks 298 | 4663 KRISTIANSAND |
| Rogaland Bondelag (intern) | Olav Sande | Boks 278, Sentrum | 4002 STAVANGER |
| Sogn Og Fjordane Bondelag (intern) | Merete Støfring | Hafstadvegen 21 | 6800 FØRDE |
| Møre og Romsdal Bondelag (intern) | Arnar Lyche | Fannestrandsveien 63 | 6415 MOLDE |
| Sør-Trøndelag Bondelag (intern) | Jon Gisle Vikan | Kongensgt. 30 | 7012 TRONDHEIM |
| Nord-Trøndelag Bondelag (intern) | Ailin Wigelius | Hamnegata 33 | 7714 Steinkjer |
| Nordland Bondelag (intern) | Geir Jostein Sandmo | Postboks 383 Bodø | 8001 BODØ |
| Troms Bondelag (intern) | Unni Hellebø Andreassen | Nesseveien 2 B | 9411 HARSTAD |
| Finnmark Bondelag (intern) | Terje Balandin | Postboks 1091 | 9503 ALTA |
| Trøndelag Bondelag (intern) | Jon Gisle Vikan | Kongensgt. 30 | 7012 TRONDHEIM |